
cere rezolvarea rapidă a chestiunilor mogtenite din trecut 
pentru a pune în fine bazeje unei păci solide între ţări, 
URSS consideră necesar şi oportun ca in interesele restabili- 
rei adevărului să păgească împreună cu Romania la rezolvarea 
imediată a chestiunei înapoierei Basarabiei Uniunei Sovietice. 

Guvernul sovietice consideră că chestiunea intoarcerei 
Basarabiei este legată în mod organie cu chestiunea transmi- 
terii către URSS a acelei părţi a Bucovinei a cărei populaţ iune 
este legată în marea sa majoritate cu Ukraina sovietică prin | 
comunitatea soartei istorice cât gi prin comunitatea de limba ; 
gi compozifiune națională, Un astfel de act er fi eu atât mai 
Just cu cât transmiterea pärfei de nord a Bucovinei către 
URSS ar putea reprezenta, este drept că numai într'o măsură 
neînsemnată, un mijloc de despăgubire a acelei mari pierderi 
care a fost pricinuită URSS-ului gi populaţiei Basarabiei 
prin dominafiunea de 22 ani a României in Basarabia.- 

Guvernul URSS propune Guvernului Regal al României: 

1/ să înapoieze cu orice preţ Uniunei soviet ice 


Basarabia; 

Aviz cu privire la semnificatia datei de 28 iunie 1940 — Academia de Stiinta a Moldovei 


Evenimentele care s-au derulat cu 70 de ani în urmă pe malurile Nistrului, in special între 26 şi 28 
iunie 1940, revin astăzi cu o nouă forţă şi semnificaţie în atenţia opiniei publice din Republica 
Moldova şi din exteriorul statului nostru, reclamând o clarificare documentată ştiinţific şi răspunsuri 
temeinic argumentate. Este de datoria Academiei de Ştiinţe a Moldovei să se pronunţe în această 
privinţă, în spiritul rigorilor academice şi al responsabilitatii ştiinţifice. 


Ştiinţa istorică a acceptat drept punct de plecare al acestor evenimente: Tratatul de neagresiune 
sovieto-german şi Protocolul adiţional secret, semnate la 23 august 1939 la Moscova de comisarul 
sovietic de externe, V. M. Molotov, şi ministrul de externe al Germaniei, Ioachim von Ribbentrop. 
Intelegerile confidentiale sovieto-naziste au jucat un rol fatal în destinul păcii mondiale: cele două 
forte ireconciliabile până la acea dată — regimul comunist sovietic şi cel nazist — şi-au asumat 
statutul de arbitri ai păcii şi şi-au împărţit „sferele de interese” în Europa de Est. În punctul 3 al 
Protocolului adiţional secret se arăta că „în ceea ce priveşte Europa de Sud-Est, partea sovietică 


operatiunea militarä impotriva Romäniei. Scopul strategic al acestei operatiuni era distrugerea 
statului Romän, ocuparea Turciei europene si stäpänirea Dardanelelor. La 13 iunie, la Kremlin a avut 
loc o consfätuire a conducerii supreme politice si militare sovietice, la care au participat I. Stalin, V. 
Molotov, S. Timosenko, B. M. Saposnikov, seful Marelui Stat Major, comandantii celor douä districte 
militare Kiev şi Odesa — Jukov si Boldin - şi alţii, la care s-a discutat operaţiunea împotriva 
României. În consecinţă, a fost emisă directiva comisarului apărării şi şefului Marelui Stat Major Nr. 
101396/ss, conform căreia trupele sovietice plasate la frontiera cu România trebuiau, la data de 24 
iunie, ora 22.00, „să fie gata de ofensiva hotărâtoare cu scopul de a distruge armata română şi de a 
ocupa Basarabia”. Cele trei armate (a 5-a, a 9-a şi a 12-a), care urmau să atace teritoriul României, 
erau reunite în cadrul Frontului Sud, sub comanda generalului Jukov. La 23 iunie, Jukov raporta 
comisarului apărării imposibilitatea încheierii concentrării de trupe la 24 iunie, din cauza 
dificultăţilor de transport, estimând pregătirea efectivului pentru luptă către dimineaţa zilei de 27 
iunie. 

La 21 iunie, şeful Direcţiei Politice a Armatei Roşii, L. Z. Mehlis, a emis directiva Nr. 5285/ss cu 
privire la activitatea politică şi de propagandă în perioada operaţiunii împotriva României. 


Pe plan diplomatic, urmărind realizarea pretențiilor sale asupra Basarabiei, conducerea sovietică a 
urmat linia înțelegerilor secrete cu Germania, din 23 august 1939. Astfel, imediat după căderea 
Franţei, la 23 iunie 1940, Molotov i-a comunicat ambasadorului german la Moscova, von 
Schulenburg, intenţiile sovietice de „soluţionare pe cale paşnică” a problemei Basarabiei. Bucovina 
era inclusă în „rezolvarea” chestiunii basarabene. Dacă România nu accepta o soluţie paşnică, URSS 
era decisă să aplice forţa armată. Răspunsul părţii germane a fost prezentat la 25 iunie. Germania îşi 
„onora” înţelegerea în privinţa Basarabiei, însă a obiectat împotriva pretențiilor sovietice asupra 
Bucovinei, care nu făcuse obiectul discuţiilor anterioare sovieto-germane. Pentru moment, URSS se 
va limita să pretindă doar partea de Nord a Bucovinei. 


La 26 iunie, la ora 22, comisarul poporului pentru afacerile externe, V. Molotov, l-a convocat pe 
ministrul plenipotenţiar al României la Moscova, Gheorghe Davidescu, pentru a-i înmâna textul 
notei ultimative prin care URSS pretindea Basarabia şi Nordul Bucovinei. Nota sovietică era plină de 
falsuri. În primul rând, în 1918, România nu s-a folosit de slăbiciunea Rusiei pentru a „desface” 
Basarabia. Parlamentul de atunci al Republicii Democratice Moldoveneşti (Basarabia), Sfatul Ţării, a 
decis în mod democratic să unească Basarabia cu România. În al doilea rând, România nu putea să 
desfacă de la Uniunea Sovietică nimic, deoarece aceasta s-a constituit abia în 1922. În rândul al 
treilea, în nota ultimativă autorităţile sovietice au insinuat că Basarabia ar fi „populată în principal 
cu ucraineni” şi că România ar fi călcat în 1918 „unitatea seculară a Basarabiei” cu RSS Ucraineană, 
„unitate” care nu a fost atestată niciodată în istorie. 


În plus, Guvernul URSS a cerut drept „despăgubire” pentru „dominatia” de 22 de ani a României in 
Basarabia partea de nord a Bucovinei, a cărei populaţie ar fi fost „legată în marea sa majoritate cu 
Ucraina Sovietică”, un teritoriu care nu a aparţinut vreodată Imperiului Rus sau Rusiei Sovietice. 
Sfidând realităţile istorice şi etnice din Basarabia şi Nordul Bucovinei, precum şi o serie de 
angajamente asumate de Guvernul URSS pe plan internaţional, ultimatumul sovietic era o mostră a 
mentalitätii şi conduitei imperiale sovietice în sfera relaţiilor internationale, un exemplu de dictat si 
ameninţare cu recurgerea la forţa armată la adresa României. 


Izolate pe plan internaţional, strâmtorate de propriile resurse militare şi economice, strivite de 
presiunea colosului din Răsărit şi incapabile de un efort de luciditate şi curaj politic, autorităţile 
României au cedat in fata amenințării sovietice si au decis evacuarea Basarabiei şi Nordului 
Bucovinei fără a opune rezistenţă. 


locuitorii Basarabiei şi la dobândirea ei de către locuitorii Bucovinei de Nord”, din 8 martie 1941; 
(12) a deportat, la 13 iunie 1941, în regiunile îndepărtate ale URSS zeci de mii de oameni nevinovaţi, 
de unde multi nu s-au mai întors; (12) au fost mobilizați forţat zeci de mii de tineri pe santierele de 
muncă (FZO) din URSS şi în Armata sovietică; (14) a promovat o politică şi o propagandă de 
deznaționalizare şi dezumanizare a ființei umane; (15) a interzis organizaţiile politice şi obşteşti din 
Basarabia, inclusiv organizaţia comunistă şi comsomolistă basarabeană etc. Aceste nelegiuiri au 
continuat şi după 1944. 


Toate acestea s-au derulat sub lozinca „eliberării” oamenilor muncii de sub povara asupririi 
„burghezo-mosieresti române”. Pe teza strâmbă a „eliberării sovietice” din 28 iunie 1940 s-a edificat 
ulterior un întreg esafodaj istoriografic sovietic — la fel de fals şi mincinos. 


Documentele de arhivă, cercetările istoricilor din Republica Moldova si alte tari atestă de o manieră 
indubitabilă că actul din 28 iunie 1940 este o consecinţă directă a tranzacţiei sovieto-naziste din 23 


ya 


august 1939 privind partajul „sferelor de influentä” intre cele douä regimuri totalitare ale secolului 
XX. 


Anexarea Basarabiei şi a Nordului Bucovinei a fost concepută şi realizată de comandamentul politic 
şi militar sovietic ca o operaţiune militară de ocupare a acestor teritorii, iar regimul terorii în masă 
instaurat în urma acestui act a fost unul al ocupantului şi nu al „eliberatorului” sovietic. 


Prin urmare, data de 28 iunie 1940 consemnează o pagină neagră în istoria noastră. Această zi este 
începutul ocupaţiei sovietice, începutul unor drame şi tragedii fără precedent în trecutul nostru 
istoric. În numele unei pretinse „eliberări” sociale, regimul totalitar comunist instalat prin forţa 
baionetelor sovietice a comis crime abominabile care trebuie făcute publice şi condamnate, iar 
victimele regimului stalinist trebuie să fie onorate. Acesta este adevărul istoric care trebuie asumat 
fără ură şi părtinire, ca bază pentru o reconciliere civică profundă şi durabilă. Cunoaşterea şi 
asumarea adevărului istoric trebuie să consolideze societatea noastră, să contribuie la buna 
informare a cetăţenilor şi la calmarea spiritelor, la întărirea încrederii în argumentele ştiinţei 
academice. 

